USR cere convocarea de urgență a unei sesiuni extraordinare a Parlamentului pentru abrogarea legii recursului compensatoriu și desființarea Secției speciale de investigare a magistraților

Președintele USR, Dan Barna, a anunțat luni dimineață că formațiunea sa cere convocarea unei sesiuni extraordinare a Parlamentului pentru luarea unor măsuri de urgență pe fondul crimelor de la Caracal.

Printre măsurile pe care USR le cere a fi luate cu celeritate se numără abrogarea legii recursului compensatoriu și desființarea Secției speciale de investigare a magistraților.

„Această tragedie este ruşinoasă şi absurdă pentru că este o crimă premeditată şi autorităţile nu au reuşit să o evite. (…) Această tragedie arată că aşa nu mai putem continua. Statul român este în faliment funcţional. (…) Dincolo de declaraţii publice fireşti nu există o asumare explicită nici de la Preşedinţie, nici a Guvernului pe ceea ce înseamnă coordonarea şi măsurile care trebuie luate în continuare. De aceea, vom solicita preşedintelui Camerei Deputaţilor o sesiune extraordinară astfel încât Parlamentul să ia de urgenţă măsurile (…) şi să ne aşezăm cumva spre normalitatea aceea fundamental necesară”, a precizat Barna.

”Oroarea petrecută la Caracal a lăsat urme adânci, este încă o dovadă că instituțiile statului ne lasă vulnerabili. Parlamentul României trebuie să acționeze, iar USR are un pachet de măsuri astfel încât în viitorul apropiat să nu se mai întâmple astfel de nenorociri. Vom convoca o sesiune extraordinară. În weekend ne-am mobilizat și am strâns semnături, trebuie să ne unim de urgență pentru a modifica legislația. Liderii de grup ai PNL și PMP sunt de principiu de acord. Pe de altă parte am văzut declarațiile domnului Marcel Ciolacu care vrea o comisie de anchetă, este încă o dovadă a faptului că PSD are interese ascunse sau se face că muncește, până acum nu am primit niciun telefon de la domnul Ciolacu. Am văzut în ultimii 3 ani de numeroase ori că poliția și jandarmeria nu funcționează, în schimb am văzut că Sebastian Ghiță gestionează contractele acestor instituții. USR va propune un set de măsuri pentru a evita ca astfel de crime oribile să se mai întâmple“, a anunțat, la rândul său, șefa grupului USR din Cameră, Cristina Prună.

Măsurile propuse de USR au fost detaliate ulterior de către deputatul jurist Stelian Ion: